Γ.Σ. Αμαρουσίου (καλαθοσφαίριση ανδρών)

Ο **Γυμναστικός Σύλλογος Αμαρουσίου** είναι ελληνικό αθλητικό σωματείο το οποίο εδρεύει στο Μαρούσι. Ιδρύθηκε το 1896 και τα επίσημα χρώματα του είναι το κίτρινο και το μαύρο. Αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Το ανδρικό τμήμα καλαθοσφαίρισης του Γ.Σ. Αμαρουσίου αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Greek Basketball League), με την επωνυμία «**Γυμναστικός Σύλλογος Αμαρουσίου 1896 Καλαθοσφαιρική Ανώνυμη Εταιρεία**» και με τον διακριτικό τίτλο «**Μαρούσι 1896 Κ.Α.Ε.**». Χρησιμοποιεί ως αγωνιστική έδρα το Δημοτικό Κλειστό Γυμναστήριο Αμαρουσίου το οποίο βρίσκεται στη συνοικία του Αγίου Θωμά και έχει χωρητικότητα 1.700 θέσεων. 

## Ιστορία
Το τμήμα καλαθοσφαίρισης του Αμαρουσίου ιδρύθηκε το 1950 και είναι το βασικό τμήμα του συλλόγου. Είναι ένας από τους πρώτους συμμετέχοντες στο ελληνικό πρωτάθλημα μπάσκετ με πολύ καλές επιδόσεις, ειδικά την δεκαετία του 1970 όπου αγωνιζόταν και στις ευρωπαϊκές διοργανώσεις.

Τα επόμενα χρόνια όμως (1981-1997) το Μαρούσι δεν είχε ανάλογη πορεία και αγωνιζόταν στην Α2 και τη Β΄ Εθνική.

Το 1998 με προπονητή το Νίκο Παύλου το Μαρούσι επανήρθε στην Α1 και την πρώτη περίοδο (1998-99) εξασφάλισε τη συμμετοχή του στο Κύπελλο Κόρατς, έχοντας ένα κράμα έμπειρων και νέων παικτών με προπονητή τον Κώστα Πετρόπουλο και ηγέτες τους Τζον Κόρφα, Πιτ Παπαχρόνη, Έρικ Μικ, Χένρι Τέρνερ.

Την περίοδο 1999-00 τη θέση προπονητή ανέλαβε ο Βαγγέλης Αλεξανδρής και η ανοδική πορεία συνεχίστηκε με την κατάκτηση της τρίτης θέσης στο φάιναλ φορ του κυπέλλου Ελλάδας.

Η μεγαλύτερη στιγμή της ιστορίας του Αμαρουσίου ήρθε το 2001 όταν με το Βαγγέλη Αλεξανδρή προπονητή και τους Τζίμι Ολιβερ, Ασράφ Αμάγια, Βασίλι Ευθύμοφ, Γιώργο Μασλαρινό, Σωτήρη Νικολαϊδη, Δημήτρη Μαρμαρινό, Αλέξη Φαλέκα, Βαγγέλη Βουρτζούμη, Δημήτρη Καραπλή κατέκτησε το Κύπελλο Σαπόρτα νικώντας τη γαλλική Σαλόν στον τελικό της Βαρσοβίας.

Την ίδια επιτυχία λίγο έλειψε να επαναλάβει τη σεζόν 2001-02 όταν έφτασε στα ημιτελικά του κυπέλλου Κόρατς, ενώ στην Ελλάδα αγωνίστηκε στον τελικό του Κυπέλλου.

Τη σεζόν 2002-03 με τον Παναγιώτη Γιαννάκη στον πάγκο έκανε ρεκόρ νικών (14).

Τη σεζόν 2003-04 και πάλι με τον Παναγιώτη Γιαννάκη στον πάγκο και ρεκόρ 21-5 κατέκτησε τη δεύτερη θέση στο πρωτάθλημα και έχασε στον τελικό του EuroChallenge από την Ούνιξ Καζάν. Την περίοδο 2004-05 το Μαρούσι τερμάτισε στην 2η θέση της κανονικής διάρκειας με ρεκόρ 19-7 έχοντας τον Παναγιώτη Γιαννάκη στον πάγκο και τον Βασίλη Σπανούλη ηγέτη της ομάδας. Στα play-off έχασε από την ΑΕΚ με 3-1 χάνοντας το πλεονέκτημα έδρας με 73-74 στον πρώτο αγώνα. Στον μικρό τελικό αντιμετώπισε τον Πανιώνιο όπου έχασε πάλι με 3-1. Στο τέλος της χρονιάς ο Σπανούλης υπέγραψε στον Παναθηναϊκό.

## Διακεκριμένοι προπονητές

## Διακεκριμένοι καλαθοσφαιριστές

## Τίτλοι και διακρίσεις
### Διεθνείς
* Κύπελλο Σαπόρτα (**1 Τίτλος**): 2000–2001

### Πανελλήνιοι
*Πρωτάθλημα Ελλάδας καλαθοσφαίρισης ανδρών
**Φιναλίστ: 2004
* Κύπελλο Ελλάδας
**Φιναλίστ: 2002, 2006
** Ημιτελικά: 2003 (3ος), 2007, 2009
** Προημιτελικά: 2001, 2005, 2010, 2011, 2012
* Α2 Εθνική Κατηγορία (**1 Τίτλος**): 2022–2023

### Τοπικοί
* Α' κατηγορία Αθηνών-Πειραιώς (**1 Τίτλος**): 1970–1971

### Φιλικά τουρνουά
*Τουρνουά Κεφαλονιάς: 2005 
*Διεθνές Τουρνουά Λευκωσίας: 2008 

### Διακρίσεις
* 2002: Συμμετοχή στα ημιτελικά Κυπέλλου Κόρατς 
* 2002: Συμμετοχή στον τελικό του Κυπέλλου Ελλάδας
* 2004: Συμμετοχή στον τελικό του EuroChallenge
* 2004: Δεύτερη θέση Ελληνικού Πρωταθλήματος
* 2005: Δεύτερη θέση στην κανονική περίοδο του Ελληνικού Πρωταθλήματος
* 2006: Συμμετοχή στον τελικό του Κυπέλλου Ελλάδας

## Δείτε επίσης
* Ελληνικές ομάδες καλαθοσφαίρισης στις διεθνείς διοργανώσεις

## Παραπομπές


## Εξωτερικοί σύνδεσμοι
* 
* 

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1950
Κατηγορία:Σύλλογοι της Ευρωλίγκα ανδρών